Sortland (tettsted)

Sortland er en by og administrasjonssenteret i Sortland kommune i Nordland fylke. Byen ligger ved Sortlandssundet lengst øst på Langøya, ved Sortlandsbrua over til Hinnøya. Tettstedet har  innbyggere per  og strekker seg fra Gambukta i nord til og med boligfeltet Nord-Steiro i sør. Byen er det viktigste handels- og servicesenteret i Vesterålen. Sortland har fra 1997 bystatus etter kommunalt vedtak. Sortland er dermed, sammen med Stokmarknes, de to eneste byer i Vesterålen. Noen ganger regnes også Myre, Andenes og Lødingen som byer.

Sortland er kalt «den blå byen ved sundet», et resultat av hovedprosjektet til Sortland kommune i forbindelse med tusenårsmarkeringa i 2000.

I byen kommer dagsavisa Bladet Vesterålen,  som dekker de fem kommunene i Vesterålen, Lødingen og Kvæfjord i Troms, og lokalavisa SortlandsAvisa ut.

På Sortland ligger Sortland videregående skole. Her åpnet 2014 et større kulturhus, «Kulturfabrikken», med blant annet bibliotek, kino, konferansesenter og Sortland Museum, ei avdeling av Museum Nord.

Sortland har fast hurtigruteanløp.

Se også 
 Sortland (kommune)

Referanser 

Hurtigrutens anløpssteder i Nordland
Bosetninger i Sortland
Tettsteder i Nordland
Artikler i sjøfart-prosjektet